YUQORI LIKVIDLI MAHSULOTLARNI KIMOShDI SAVDOSIDA SOTIShNI TAShKIL ETISh ChORA-TADBIRLARI TOʻGʻRISIDA
(resolution, 2005-01-11)

Oʻzbekiston Respublikasi Vazirlar Mahkamasining “Valyuta bozorini yanada erkinlashtirish chora-tadbirlari toʻgʻrisida” 2001-yil 22-iyundagi 263-son qaroriga muvofiq hamda yuqori likvidli mahsulotlarning ayrim turlarini xorijiy kompaniyalar va firmalarga erkin almashtiriladigan valyutaga kafolatli hajmlarda kimoshdi savdosi orqali sotishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Davlat mulki qoʻmitasi va Oʻzbekiston respublika tovar-xomashyo birjasining Oʻzbekiston respublika tovar-xomashyo birjasi tuzilmasida yuqori likvidli mahsulotlarni muqobil kimoshdi savdosida sotish boʻyicha ixtisoslashtirilgan “Oʻzauksionsavdo” tashkilotini tashkil etish toʻgʻrisidagi taklifi qabul qilinsin. 2. “Oʻzauksionsavdo” tashkilotiga quyidagi asosiy vazifalarni amalga oshirish yuklansin: yuqori likvidli mahsulotlarni sotishga doir muqobil kimoshdi savdolari oʻtkazilishini tashkil etish; kimoshdi savdolari oʻtkazilishi, kimoshdi savdolariga qoʻyiladigan yuqori likvidli mahsulotlarning turlari va hajmlari toʻgʻrisida keng axborot berish; kimoshdi savdolari gʻoliblari tomonidan sotib olinadigan yuqori likvidli mahsulotlarning ayrim turlariga oldi-sotdi shartnomalarini tayyorlash, rasmiylashtirish va ularni roʻyxatdan oʻtkazish; kimoshdi savdosida qatnashish shartlariga rioya etilishini nazorat qilish. 3. Belgilansinki: “Oʻzauksionsavdo” tashkiloti Oʻzbekiston respublika tovar xomashyo birjasining yuridik shaxs huquqiga ega boʻlgan shuʼba korxonasi hisoblanadi; yuqori likvidli mahsulotlarni sotish boʻyicha kimoshdi savdolari “Oʻzbekiston respublika tovar-xomashyo birjasining savdo maydonida oʻtkaziladi; “Oʻzauksionsavdo” tashkilotining kimoshdi savdolari oʻtkazishga doir faoliyatini Birlashgan barqarorlashtirish jamgʻarmasini boshqarish kengashi, Makroiqtisodiyot va statistika vazirligi, Moliya vazirligi, Tashqi iqtisodiy aloqalar vazirligi, Oʻzbekiston Respublikasi Markaziy banki, Tashqi iqtisodiy faoliyat milliy banki va “Oʻzbekinvest” eksport-import milliy sugʻurta kompaniyasi vakillaridan iborat tarkibda tuziladigan Kimoshdi savdolarini tashkil etish kengashi muvofiqlashtiradi va nazorat qiladi. 4. “Oʻzauksionsavdo” tashkilotining xodimlarning cheklangan soni 10 nafar boʻlgan (xizmat koʻrsatuvchi xodimlardan tashqari) apparati tuzilmasi 1-ilovaga muvofiq maʼqullansin. Oʻzbekiston Respublikasi Davlat mulki qoʻmitasi joriy faoliyat uchun boshlangʻich aylanma mablagʻlar, hisoblash texnikasi va asbob-uskunalar bilan taʼminlashda “Oʻzauksionsavdo” tashkilotiga koʻmaklashsin. “Oʻzauksionsavdo” shuʼba korxonasi direktoriga, zarur hollarda, ixtisoslashtirilgan “Oʻzauksionsavdo” tashkilotining xodimlari soniga yuqori likvidli mahsulotlarning ayrim turlarini sotish boʻyicha kimoshdi savdolarini tashkil etish kengashi bilan kelishgan holda oʻzgartirishlar kiritish huquqi berilsin. 6. Oʻzbekiston Respublikasi Makroiqtisodiyot va statistika vazirligi shakllanayotgan talabni hisobga olgan holda har chorakda Vazirlar Mahkamasiga kimoshdi savdosida sotishga moʻljallangan yuqori likvidli tovarlar hajmlari va turlarini kengaytirishga doir takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin. Xodimlarning cheklangan soni (xizmat koʻrsatuvchi xodimlardan tashqari) 10 kishi.